
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1432 

4 Ιουνίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατάργηση υποχρέωσης θεώρησης των βιβλίων και 
των στοιχείων για σκοπούς Φ.Π.Α. που προβλέπο- 

νται από Υπουργικές Αποφάσεις. 1 

Κανονισμός Απονομής Ελληνικού Σήματος στο γάλα 

και τα γαλακτοκομικά προϊόντα. 2 

Χορήγηση αδείας για χρήση ερυθρού φωτός (φά¬ 
ρου) σε ένα (1) Φ.Ι.Χ. ως όχημα άμεσης ανάγκης 
της Εθελοντικής Διασωστικής Ομάδας Πτολεμα- 

'ίδας (Ε.Δ.Ο.Π.) με αριθμ. κυκλ. ΥΕΕ-8776. 3 

Προσδιορισμός των προϋποθέσεων που πρέπει να 
πληρούν ανεξάρτητα εξειδικευμένα εργαστήρια 
ή οργανισμοί πιστοποίησης, προκειμένου οι πι¬ 
στοποιήσεις τους να γίνονται δεκτές από την 
Ε.Ε.Ε.Π. 4 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 44414/10.10.2013 
Περίληψη απόφασης του Υφυπουργού Ανάπτυξης 
και Ανταγωνιστικότητας της επιχείρησης «ΚΩΝ¬ 
ΣΤΑΝΤΙΝΟΣ ΧΡΟΝΟΠΟΥΛΟΣ & ΣΙΑ Ε.Ε.» για την 
επένδυση που υλοποιήθηκε σύμφωνα με τις δια¬ 
τάξεις του Ν.3299/04 που δημοσιεύτηκε στο ΦΕΚ 


2649/17-10-2013 (τεύχος Δεύτερο). 5 

ΑΠΟΦΑΣΕΙ Σ 

Αριθμ. ΠΟΑ 1153 (1) 


Κατάργηση υποχρέωσης θεώρησης των βιβλίων και των 
στοιχείων για σκοπούς Φ.Π.Α. που προβλέπονται από 
Υπουργικές Αποφάσεις. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2859/2000 «Κώδικας Φόρου 
Προστιθέμενης Αξίας» (ΦΕΚ 248 Α') και ειδικότερα του 
άρθρου 36 παράγραφος 9. 

2. Τις διατάξεις του άρθρου 38 του π.δ. 186/1992 (Κ.Β.Σ.). 

3. Τ ιςδιατάξειςτης Α.Υ.Ο.μεαριθμ.1111374/9160/2152/0014/ 


ΠΟΑ 1281/26.8.1993 (ΦΕΚ Β' 700/9.9.1993) «Όροι, προϋ¬ 
ποθέσεις και διαδικασία ορισμού φορολογικού αντι¬ 
προσώπου από υποκειμένους εγκαταστημένους εκτός 
Ελλάδος, υποχρεώσεις και δικαιώματα αυτών». 

4. Τις διατάξεις της Α.Υ.Ο. με αριθμ. 1085775/3427/876/ 
Α0014/ΠΌΛ. 1229/18.08.1997 (ΦΕΚ 791 Β73.9.1997) «Τρό¬ 
πος τήρησης και περιεχόμενο του ειδικού βιβλίου για 
τις μετακινήσεις ενσώματων κινητών αγαθών από το 
εσωτερικό της χώρας σε άλλο ΚΜ και αντίστροφα, για 
να γίνουν σε αυτά εργασίες συμπεριλαμβανομένων και 
των εργασιών φασόν, καθώς και για προσωρινή χρησι¬ 
μοποίηση για τις ανάγκες παροχής υπηρεσιών και για 
περίοδο μέχρι 24 μηνών». 

5. Την αριθμ. ΥΠΟΙΚ 07927 ΕΞ/19.9.2012 (ΦΕΚ 2574 Β'/ 
24.9.2012) απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών Γεώργιο Μαυραγάνη». 

6. Ότι, από 1.1.2014, με την κατάργηση των υποχρε¬ 
ώσεων τήρησης πρόσθετων βιβλίων και της θεώρη¬ 
σης φορολογικών στοιχείων, που προβλέπονται από 
τον Κώδικα Φορολογικής Απεικόνισης Συναλλαγών 
(ν. 4093/2012, υποπαράγραφος Ε1), επέρχονται ορισμέ¬ 
νες διαφοροποιήσεις ως προς την έκδοση φορολογικών 
στοιχείων, από συγκεκριμένες κατηγορίες υπόχρεων 
συναλλαγών και κρίνεται απαραίτητο να παρασχεθούν 
σ' αυτές τις κατηγορίες επιτηδευματιών, οι αναγκαίες 
διευκολύνσεις στην άσκηση της επαγγελματικής τους 
δραστηριότητας. 

7. Ότι, από την απόφαση αυτή, δεν προκαλείται δα¬ 
πάνη σε βάρος του Κρατικού Προϋπολογισμού, απο¬ 
φασίζουμε: 

Τα βιβλία και τα στοιχεία που προβλέπονται από τις 
ΑΥΟ ΠΟΑ 1281/1993, ΑΥΟ ΠΟΑ 1229/1997, τηρούνται και 
εκδίδονται αθεώρητα. 

Οι λοιπές διαδικασίες που προβλέπονται από τις ανω¬ 
τέρω αποφάσεις εξακολουθούν να ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαΐου 2014 

ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Κ4-7838 (2) 

Κανονισμός Απονομής Ελληνικού Σήματος στο γάλα 
και τα γαλακτοκομικά προϊόντα. 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του Π.Δ. 63/2005 (ΦΕΚ 
98/Α/2005). 

2. Τις διατάξεις του Π.Δ. 397/88 «Περί Οργανισμού του 
Υπ. Εμπορίου» όπως τροποποιήθηκε και ισχύει σήμερα. 

3. Τις διατάξεις του Π.Δ. 59/96 (ΦΕΚ 51/Α/96) «Σύσταση 
Γενικής Γραμματείας Εμπορίου στο Υπουργείο Ανάπτυ¬ 
ξης και καθορισμός των αρμοδιοτήτων της». 

4. Τις διατάξεις του Π.Δ. 118/2013 (ΦΕΚ 152/Α/25.06.2013) 
«Τροποποίηση του Π.Δ. 85/12 (Α 141)-Ίδρυση Υπουργείου 
Υποδομών, Μεταψορών και Δικτύων και Υπουργείου 
Πολιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και θρησκευμάτων, 
Πολιτισμού και Αθλητισμού σε Υπουργείο Ανάπτυξης 
και Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως». 

5. Τις διατάξεις του Π.Δ. 119/2013 (ΦΕΚ 153/Α/25.06.2013) 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

6. Την υπ’ αριθμ. 27858/ΔΙΟΕ/546 απόφαση του πρω¬ 
θυπουργού «Ανάθεση αρμοδιοτήτων στον Υφυπουργό 
Ανάπτυξης και Ανταγωνιστικότητας Αθανάσιο Σκορδά 
(ΦΕΚ 1653/Β/4.7.2013». 

7. Τις διατάξεις του ν. 2690/1999 (ΦΕΚ 45/Α/99) «Κύ¬ 
ρωση του Κώδικα Διοικητικής Διαδικασίας και άλλες 
διατάξεις». 

8. Τ ις διατάξεις των άρθρων 184 έως 196 του Ν. 4072/ 
2012 (ΦΕΚ 86/Α/2012) «Βελτίωση επιχειρηματικού πε- 
ριβάλλοντος-Νέα εταιρική μορφή - Σήματα - Μεσίτες 
Ακινήτων - Ρύθμιση θεμάτων ναυτιλίας, λιμένων και 
αλιείας και άλλες διατάξεις», όπως τροποποιήθη¬ 
κε και ισχύει με τον υπ’ αριθμ Ν. 4155/2013 «Εθνικό 
Σύστημα Ηλεκτρονικών Δημοσίων Συμβάσεων και 
άλλες διατάξεις (ΦΕΚ 120/Α/29-05-2013) και ιδίως του 
άρθρου 187. 

9. Την υπ’ αριθμ. Υ435/3-4-2014 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Θεόφιλο 
Λεονταρίδη» (ΦΕΚ Β 831/3-4-2014). 

10. Το σχέδιο Κανονισμού Απονομής Ελληνικού Σή¬ 
ματος στο Γ άλα και τα Γ αλακτοκομικά Προϊόντα που 
εκπόνησε ο «ΕΛΛΗΝΙΚΟΣ ΓΕΩΡΓΙΚΟΣ ΟΡΓΑΝΙΣΜΟΣ - 
ΔΗΜΗΤΡΑ» με τη συμβολή Τεχνικής Επιτροπής από 
εκπροσώπους φορέων παραγωγής, έρευνας, επιστή¬ 
μης, κρατικών υπηρεσιών και συλλογικών οργάνων που 
εμπλέκονται στον τομέα αυτό. 

11. Τα αποτελέσματα δημόσιας διαβούλευσης του 
σχεδίου Κανονισμού Απονομής Ελληνικού Σήματος στο 
Γ άλα και τα Γ αλακτοκομικά Προϊόντα που διεξήχθη από 
4 έως 25-10-2013. 

12. Την εισήγηση της Επιτροπής Ελληνικού Σήματος 
σύμφωνα με την υπ’ αριθμ. 7 απόφασή της. 


13. Το γεγονός ότι από τις διατάξεις της παρούσας 
απόφασης δεν προκαλείται δαπάνη εις βάρος του κρα¬ 
τικού προϋπολογισμού, αποφασίζουμε: 

Άρθρο 1 

Σκοπός 

1. Σκοπός της παρούσας απόφασης είναι η έκδοση 
Κανονισμού Απονομής Ελληνικού Σήματος στο γάλα 
και τα γαλακτοκομικά προϊόντα, όπως προβλέπει ο 
Ν. 4072/2012 (ΦΕΚ 86/Α72012). 

2. Ο παρών Κανονισμός διασφαλίζει τη λειτουργία 
ενιαίου και ομοιογενούς πλαισίου αξιόπιστων, αμερό¬ 
ληπτων και αποτελεσματικών διαδικασιών ελέγχου και 
απονομής του Ελληνικού Σήματος στο γάλα και τα γα¬ 
λακτοκομικά προϊόντα. 

Αρθρο 2 

Αντικείμενο - Πεδίο Εφαρμογής 

1. Ο παρών Κανονισμός καθορίζει: 

ί) τα προϊόντα στα οποία απονέμεται το Ελληνικό 
Σήμα, 

ϋ) τις διαδικασίες, τους όρους, τις προϋποθέσεις και 
το τέλος απονομής του, 

ίϋ) το Φορέα που απονέμει το Ελληνικό Σήμα, ελέγχει 
την τήρηση των όρων και των απαιτήσεων απονομής και 
διατήρησης του και επιβάλλει κυρώσεις σε περιπτώσεις 
παράβασης του και 

ίν) τις υποχρεώσεις του Φορέα Απονομής και των 
δικαιούχων χρήσης του Ελληνικού Σήματος. 

2. Η εφαρμογή του παρόντος Κανονισμού αφορά: 

ί) στις επιχειρήσεις γάλακτος και γαλακτοκομικών 
προϊόντων, οι οποίες επιθυμούν να διαθέσουν στην 
αγορά προϊόντα τους που θα φέρουν στην επισήμανση 
τους το Ελληνικό Σήμα. 

ϋ) στο Φορέα Απονομής του Ελληνικού Σήματος στο 
γάλα και τα γαλακτοκομικά προϊόντα. 

ίϋ) στην Επιτροπή Ελληνικού Σήματος. 

3. Ο παρών Κανονισμός εφαρμόζεται με την επιφύλαξη 
διεθνών, ενωσιακών και εθνικών διατάξεων. 

Άρθρο 3 

Ορισμοί 

Για τους σκοπούς του παρόντος Κανονισμού ισχύουν 
οι ακόλουθοι ορισμοί: 

ί) Ελληνικό Σήμα: το προαιρετικό σήμα διάκρισης της 
προέλευσης των ελληνικών προϊόντων (σύμφωνα με 
τα όσα προβλέπονται στο Ν. 4072/2012 όπως ισχύει 
κάθε φορά). 

ϋ) Επιχείρηση: η επιχείρηση που διαθέτει στην αγορά 
γάλα και γαλακτοκομικά προϊόντα με την επωνυμία 
της. 

ίϋ) Φορέας Απονομής: ο Φορέας που απονέμει το Ελ¬ 
ληνικό Σήμα στο γάλα και στα γαλακτοκομικά προϊόντα, 
διενεργεί ελέγχους για την τήρηση των όρων και των 
προϋποθέσεων απονομής και διατήρησης του και επι¬ 
βάλλει κυρώσεις στις επιχειρήσεις. 

ίν) Ηλεκτρονικό Μητρώο Ελληνικών Προϊόντων-Υπηρε- 
σιών (εν συντομία «Μητρώο»): το Μητρώο που τηρείται 
στη Διεύθυνση Εμπορικής και Βιομηχανικής Ιδιοκτησίας, 
της Γενικής Γραμματείας Εμπορίου του Υπουργείου 
Ανάπτυξης και Ανταγωνιστικότητας, στο οποίο καταχω¬ 
ρίζεται ανά κατηγορία προϊόντος και υπηρεσίας κάθε 
απονομή, ανανέωση, μεταβίβαση και ανάκληση προσω¬ 
ρινή ή οριστική της χρήσης του Σήματος. 

ν) Βεβαίωση καταχώρισης στο Μητρώο (εν συντομία 
«Βεβαίωση»): το έγγραφο που εκδίδει ο Φορέας Απονο¬ 
μής, το οποίο πιστοποιεί το δικαίωμα χρήσης του Σήμα¬ 
τος για συγκεκριμένο προϊόν και την καταχώρηση του 
δικαιούχου χρήσης του Ελληνικού Σήματος στο Μητρώο. 

νί) Προσυσκευασμένο προϊόν: Η χωριστή μονάδα γά¬ 
λακτος ή γαλακτοκομικού προϊόντος προς πώληση 
που προορίζεται να παρουσιασθεί ως έχει στον τελικό 
καταναλωτή και αποτελείται από το προϊόν και τη συ- 
σκευασία μέσα στην οποία έχει τοποθετηθεί πριν από 
τη διάθεση του προς πώληση, κατά τρόπο που να μην 
είναι δυνατόν να τροποποιηθεί το περιεχόμενο χωρίς 
να ανοιχθεί ή να τροποποιηθεί η συσκευασία. 

νϋ) Αυτόματος πωλητής γάλακτος: Η μηχανή χύμα πώ¬ 
λησης θερμικά επεξεργασμένου γάλακτος προς πόση. 

νίϋ) Ιχνηλασιμότητα: Η ικανότητα να προσδιορίζεται 
η προέλευση και η ταυτότητα ενός προϊόντος με τη 
βοήθεια διαδικασιών συγκεκριμένης καταγραφής και 
ταυτοποίησης. 

Αρθρο 4 

Προϊόντα 

Τα προϊόντα στα οποία απονέμεται το Ελληνικό Σήμα 
είναι τα: 

ί) «Είδη γάλακτος» που διατίθενται στην κατανάλωση, 
όπως αυτά αναφέρονται στο άρθρο 80 του Κώδικα 
Τροφίμων και Ποτών. 

ϋ) «διατηρημένα γάλατα, μερικά και ολικά αφυδατω¬ 
μένα», όπως αυτά αναφέρονται στο Παράρτημα I του 
άρθρου 80(α) του Κώδικα Τροφίμων και Ποτών. 

ιϋ) «αφρόγαλα», «βούτυρο» και «γαλακτικές λιπαρές 
ύλες», όπως αυτά αναφέρονται στο άρθρο 81 του Κώ¬ 
δικα Τροφίμων και Ποτών. 

ίν) «γιαούρτι», όπως αυτό αναφέρεται στο άρθρο 82 
του Κώδικα Τροφίμων και Ποτών. 

ν) «τυροκομικά προϊόντα», όπως αυτά αναφέρονται 
στο άρθρο 83 του Κώδικα Τροφίμων και Ποτών. 

νί) «ρυζόγαλο», «κρέμα» και «επιδόρπια με βάση το 
γάλα», όπως αυτά αναφέρονται στο άρθρο 84 του Κώ¬ 
δικα Τροφίμων και Ποτών. 

Αρθρο 5 

Καθορισμός Φορέα Απονομής 

Φορέας Απονομής του Ελληνικού Σήματος στο γάλα 
και τα γαλακτοκομικά προϊόντα ορίζεται ο ΕΛΛΗΝΙΚΟΣ 
ΓΕΩΡΓΙΚΟΣ ΟΡΓΑΝΙΣΜΟΣ - ΔΗΜΗΤΡΑ (ΕΛ.Γ.Ο. - ΔΗ¬ 
ΜΗΤΡΑ). 

Άρθρο 6 

Απαιτήσεις για την απονομή του Ελληνικού Σήματος 

1. Για την απονομή του Ελληνικού Σήματος στο γάλα 
και στα γαλακτοκομικά προϊόντα, πρέπει να τηρούνται 
οι κάτωθι απαιτήσεις: 

ί) το γάλα που χρησιμοποιείται για την παραγωγή των 
προϊόντων του άρθρου 4 του παρόντος Κανονισμού, να 
προέρχεται από κτηνοτροφικές εκμεταλλεύσεις στην 
Ελλάδα. 

ϋ) οι εγκαταστάσεις επεξεργασίας και συσκευασίας 
γάλακτος, καθώς και οι εγκαταστάσεις παραγωγής και 
συσκευασίας γαλακτοκομικών προϊόντων, να εδρεύουν 
στην Ελλάδα. 

ίϋ) τα προϊόντα του άρθρου 4 του παρόντος Κανο¬ 
νισμού που χρησιμοποιούνται ως συστατικά σε άλλα 


προϊόντα του ίδιου άρθρου, να είναι ελληνικής προ¬ 
έλευσης. 

ίν) το ρύζι που χρησιμοποιείται ως συστατικό του 
προϊόντος «ρυζόγαλο», να είναι ελληνικής προέλευσης. 

ν) Το γάλα και τα προϊόντα γάλακτος που χρησιμο¬ 
ποιούνται στα «επιδόρπια με βάση το γάλα», να είναι 
ελληνικής προέλευσης. 

νί) το μέλι που χρησιμοποιείται στα «επιδόρπια με 
βάση το γάλα», να είναι ελληνικής προέλευσης. 

νϋ) να καθιερώνεται και να τηρείται διαδικασία ιχνη- 
λασιμότητας που περιλαμβάνει: 

• τον έλεγχο της ελληνικής προέλευσης του παρα- 
λαμβανόμενου γάλακτος, 

• τη διασφάλιση της συνέχειας της ιχνηλασιμότητας 
κατά τη διάρκεια των οποιοδήποτε ενδιάμεσων παρα¬ 
γωγικών διαδικασιών στην Επιχείρηση, 

• τον έλεγχο της ταυτότητας των παραγόμενων τε¬ 
λικών προϊόντων που εξέρχονται από την Επιχείρηση, 
διατηρούμενης της δυνατότητας ανάστροφης επιβεβαί¬ 
ωσης της ιχνηλασιμότητας. 

2. Σε κάθε περίπτωση να εξασφαλίζεται ο σαφής δι¬ 
αχωρισμός του γάλακτος ελληνικής προέλευσης, από 
γάλα άλλης προέλευσης, σε όλα τα στάδια παραγωγι¬ 
κών διαδικασιών. 

3. Γ ια την τεκμηρίωση της εφαρμογής των απαιτήσεων 
της παραγράφου 1 του παρόντος άρθρου, η Επιχείρηση 
υποχρεούται να τηρεί αρχείο που αφορά στους προμη¬ 
θευτές γάλακτος, στις εισερχόμενες ποσότητες, στην κί¬ 
νηση των προϊόντων σε όλα τα στάδια των παραγωγικών 
διαδικασιών εντός της Επιχείρησης, τους αποδέκτες των 
εξερχόμενων ποσοτήτων των τελικών προϊόντων, καθώς 
και τη σχέση μεταξύ κάθε παρτίδας εισροών αρχικών 
προϊόντων και κάθε παρτίδας εκροών τελικών προϊόντων, 
συμπεριλαμβανομένων των περιπτώσεων υποσυσκευασί- 
ας ή περαιτέρω χρήσης τελικού προϊόντος ως συστατικό 
για την παραγωγή άλλου γαλακτοκομικού προϊόντος. Το 
ανωτέρω αρχείο εμπεριέχει τα στοιχεία της «Μηνιαί¬ 
ας Δήλωσης Ισοζυγίου Γάλακτος», η οποία τηρείται και 
υποβάλλεται από την Επιχείρηση στον ΕΛ.Γ.Ο.-ΔΗΜΗΤΡΑ 
στο πλαίσιο της εφαρμογής της κοινής υπουργικής από¬ 
φασης 175180 (ΦΕΚ 1721/02.08.2011). 

4. Κατά τη διακίνηση του γάλακτος και των γαλα¬ 
κτοκομικών προϊόντων που φέρουν το Ελληνικό Σήμα 
(τελικά προϊόντα), στα συνοδευτικά έγγραφα (παρα¬ 
στατικά εμπορίας και διακίνησης π.χ. τιμολόγια, δελτία 
αποστολής) να αναγράφεται υποχρεωτικά πλέον των 
καθορισμένων από την εθνική νομοθεσία στοιχείων 
και η ένδειξη «ΕΕ Κωδικός», όπου Κωδικός νοείται ο 
μοναδιαίος κωδικός που αποδίδεται στο κάθε κατα¬ 
χωρισμένο προϊόν στο Ηλεκτρονικό Μητρώο Ελληνικών 
Προϊόντων - Υπηρεσιών. 

5. Στο λογιστικό σύστημα της Επιχείρησης, η περι¬ 
γραφή των τελικών προϊόντων που φέρουν το Ελληνι¬ 
κό Σήμα, να ταυτίζεται με εκείνη που αναφέρεται στα 
έγγραφα της παραγράφου 4 του παρόντος άρθρου, η 
οποία σε κάθε περίπτωση να περιλαμβάνει την ένδειξη 
«ΕΙ_ Κωδικό». 

Αρθρο 7 

Διαδικασία ελέγχου και απονομής 
του Ελληνικού Σήματος 

1. Κάθε ενδιαφερόμενη Επιχείρηση υποβάλλει στο Φο¬ 
ρέα Απονομής, Αίτηση για την απονομή του Ελληνικού 

Σήματος σε προϊόντα που διαθέτει στην αγορά με την 
επωνυμία της. 

2. Η Αίτηση πλέον των όσων προβλέπονται στην πα¬ 
ράγραφο 2 του άρθρου 192 του Ν. 4072/2012 όπως κάθε 
φορά ισχύει, πρέπει να περιλαμβάνει τα ακόλουθα: 

ί) ΑΦΜ Επιχείρησης 

ϋ) σήμα αναγνώρισης που έχει αποδοθεί από την αρ¬ 
μόδια αρχή 

ίϋ) αποθηκευτικοί χώροι της Επιχείρησης ή άλλων 
συνεργαζόμενων επιχειρήσεων (διεύθυνση, επωνυμία). 

3. Ο Φορέας Απονομής διενεργεί την αξιολόγηση της 
Αίτησης και των δικαιολογητικών που συνυποβάλλονται. 

4. Εάν και τη διάρκεια της αξιολόγησης της Αίτη¬ 
σης διαπιστωθούν ελλείψεις ως προς τις απαιτήσεις 
του παρόντος Κανονισμού, η Επιχείρηση ενημερώνεται 
εγγράφως, ώστε να αποστείλει τα συμπληρωματικά 
στοιχεία. Εάν η Επιχείρηση δεν ανταποκριθεί ή τα συ¬ 
μπληρωματικά στοιχεία δεν γίνονται αποδεκτά, η Αί¬ 
τηση απορρίπτεται και τίθεται στο αρχείο. 

5. Σε περίπτωση θετικής αξιολόγησης της Αίτησης 
προγραμματίζεται η διενέργεια Ελέγχου Αξιολόγησης 
στην Επιχείρηση. Ο Έλεγχος αυτός αφορά την εξακρί¬ 
βωση της δυνατότητας της συγκεκριμένης Επιχείρησης 
να συμμορφώνεται με τις απαιτήσεις του παρόντος Κα¬ 
νονισμού. 

6. Επιπλέον διενεργούνταιΈλεγχοι Επιτήρησης, προ- 
κειμένου να διασφαλίζεται η συνεχής τήρηση των απαι¬ 
τήσεων του παρόντος Κανονισμού, καθώς και η ορθή 
χρήση του Σήματος που χρησιμοποιείται στην επισή¬ 
μανση ή/και διαφήμιση των προϊόντων. 

7. Κάθε Επιχείρηση που διαπιστώνεται ότι συμμορ¬ 
φώνεται με τις απαιτήσεις του παρόντος Κανονισμού 
καταχωρείται στο Μητρώο και ο Φορέας Απονομής χο¬ 
ρηγεί Βεβαίωση, η οποία εκδίδεται μετά την υποβολή 
σχετικού αιτήματος της. 

8. Μεταξύ της Επιχείρησης και του Φορέα υπογράφε¬ 
ται Σύμβαση στην οποία περιγράφονται όροι πιστοποί¬ 
ησης, χρήσης Σήματος και οικονομικοί όροι. 

Αρθρο 8 

Ανάθεση παραγωγής ή/και συσκευασίας προϊόντων 
σε άλλη επιχείρηση 

1. Η Επιχείρηση δύναται να αναθέτει την παραγωγή ή/ 
και συσκευασία των προϊόντων της σε άλλη επιχείρηση 
καταχωρισμένη ή μη στο Μητρώο της παραγράφου 8 
του άρθρου 7. 

2. Στην περίπτωση καταχωρισμένης επιχείρησης, η 
παράγραφος 2 του άρθρου 7 του παρόντος Κανονισμού 
διαμορφώνεται ως εξής: 

Η Αίτηση πλέον των όσων προβλέπονται στην παρά¬ 
γραφο 2 του άρθρου 192 του Ν. 4072/2012 όπως κάθε 
φορά ισχύει, πρέπει να περιλαμβάνει τα ακόλουθα: 

• Στοιχεία αιτούμενης Επιχείρησης: 

ί) ΑΦΜ 

ϋ) αποθηκευτικοί χώροι της Επιχείρησης ή άλλων συ- 
νεργαζόμενων επιχειρήσεων (διεύθυνση, επωνυμία). 

• Στοιχεία επιχείρησης παραγωγής ή/και συσκευασίας: 

ί) ΑΦΜ 

ϋ) είδος υπεργολαβικής δραστηριότητας 

ίϋ) κωδικός/οί καταχώρισης προϊόντος/ων της στο 
Μητρώο. 

3. Η επιχείρηση παραγωγής ή/και συσκευασίας της πα¬ 
ραγράφου 2 του παρόντος άρθρου, δεν ελέγχεται στο 


πλαίσιο της αξιολόγησης της Επιχείρησης. Η ανάθεση 
παραγωγής ή/και συσκευασίας αποτελεί κύριο κριτή¬ 
ριο ανάλυσης επικινδυνότητας του προγραμματισμού 
Ελέγχων Επιτήρησης, σύμφωνα με την παράγραφο 1 (ίϋ) 
του άρθρου 11 του παρόντος Κανονισμού. 

4. Στην περίπτωση μη καταχωρισμένης επιχείρησης, η 
παράγραφος 2 του άρθρου 7 του παρόντος Κανονισμού 
διαμορφώνεται ως εξής: 

Η Αίτηση πλέον των όσων προβλέπονται στην παρά¬ 
γραφο 2 του άρθρου 192 του Ν.4072/2012 όπως κάθε 
φορά ισχύει, πρέπει να περιλαμβάνει τα ακόλουθα: 

• Στοιχεία αιτούμενης Επιχείρησης: 

ί) ΑΦΜ 

ϋ) αποθηκευτικοί χώροι της Επιχείρησης ή άλλων συ- 
νεργαζόμενων επιχειρήσεων (διεύθυνση, επωνυμία). 

• Στοιχεία επιχείρησης παραγωγής ή/και συσκευα¬ 
σίας: 

ί) ΑΦΜ 

ϋ) είδος υπεργολαβικής δραστηριότητας ίϋ) σήμα ανα¬ 
γνώρισης που έχει αποδοθεί από την αρμόδια αρχή 
ίν) αποθηκευτικοί χώροι της ή άλλων συνεργαζόμενων 
επιχειρήσεων (διεύθυνση, επωνυμία). 

5. Η επιχείρηση παραγωγής ή/και συσκευασίας της 
παραγράφου 4 του παρόντος άρθρου: 

ί) αποδέχεται με δήλωση της, τον έλεγχο από το 
Φορέα Απονομής ως προς την τήρηση των απαιτήσεων 
του παρόντος Κανονισμού, η οποία επισυνάπτεται στην 
Αίτηση της παραγράφου 1 του άρθρου 7. 

ϋ) είναι αναγκαίο να διαπιστωθεί ότι συμμορφώνεται 
με τις απαιτήσεις του παρόντος Κανονισμού, προκει- 
μένου να εφαρμοστούν τα όσα προβλέπονται στις πα¬ 
ραγράφους 7 και 8 του άρθρου 7. 

ίϋ) δικαιούται τη χορήγηση από το Φορέα Απονομής 
ειδικής βεβαίωσης τήρησης των απαιτήσεων του παρό¬ 
ντος Κανονισμού, η οποία εκδίδεται μετά την υποβολή 
σχετικού αιτήματος της. 

6. Στο Μητρώο, καταγράφονται ανά προϊόν, τα στοι¬ 
χεία των συνεργαζόμενων επιχειρήσεων παραγωγής 
ή/και συσκευασίας (επωνυμία, υπεργολαβική δραστη¬ 
ριότητα). 

Αρθρο 9 

Επέκταση δικαιώματος χρήσης 
του Ελληνικού Σήματος 

1. Για την επέκταση του δικαιώματος χρήσης του Ελ¬ 
ληνικού Σήματος της Επιχείρησης σε άλλο προϊόν της, 
η Επιχείρηση υποχρεούται να υποβάλλει στο Φορέα, 
νέα Αίτηση, σύμφωνα με τη διαδικασία που προβλέπεται 
στο άρθρο 7 του παρόντος Κανονισμού. 

2. Η Αίτηση συνοδεύεται από υπόδειγμα της ετικέτας 
του προϊόντος και τα δικαιολογητικά της παραγράφου 
2 του άρθρου 7 δεν συνυποβάλλονται εκ νέου, εφόσον 
αυτά δεν έχουν τροποποιηθεί. 

3. Στην περίπτωση θετικής αξιολόγησης της Αίτησης 
δεν διεξάγεται νέος Έλεγχος Αξιολόγησης και η Επι¬ 
χείρηση καταχωρίζεται στο Μητρώο. 

4. Η περίπτωση επέκτασης του δικαιώματος χρήσης 
του Σήματος της Επιχείρησης σε άλλα προϊόντα της 
αποτελεί κύριο κριτήριο ανάλυσης επικινδυνότητας 
προγραμματισμού Ελέγχων Επιτήρησης σύμφωνα με 
την παράγραφο 1 (ίϋ) του άρθρου 11 του παρόντος Κα¬ 
νονισμού. 

Άρθρο 10 

Τυριά Προστατευόμενης Ονομασίας Προέλευσης 
(Π.Ο.Π.) 

1. Οι επιχειρήσεις που είναι πιστοποιημένες και κατα¬ 
χωρισμένες στο «Μητρώο εγκεκριμένων επιχειρήσεων 
και δικαιούχων χρήσεως των ενδείξεων Π.Ο.Π./Π.Γ.Ε.» 
που τηρεί ο ΕΛ.Γ.Ο.-ΔΗΜΗΤΡΑ για την παραγωγή ή/ 
και συσκευασία ή/και εμπορία ελληνικών τυριών Π.Ο.Π., 
καταχωρίζονται αυτοδίκαια στο Μητρώο και δικαιούνται 
τη χρήση του Ελληνικού Σήματος, μετά την υποβολή 
της Αίτησης με όσα προβλέπονται στην παράγραφο 2 
του άρθρου 192 του Ν. 4072/2012. 

2. Στις επιχειρήσεις παραγωγής ή/και συσκευασίας της 
ανωτέρω παραγράφου, που δεν διαθέτουν στην αγορά 
προϊόντα με την επωνυμία τους, ο Φορέας Απονομής χο¬ 
ρηγεί αυτοδίκαια την ειδική βεβαίωση της παραγράφου 1(β) 
του άρθρου 8, μετά την υποβολή σχετικού αιτήματος τους. 

Αρθρο 11 

Υποχρεώσεις Φορέα Απονομής 

1. Ο Φορέας Απονομής πλέον των όσων προβλέπονται 
στο Ν. 4072/2012 όπως κάθε φορά ισχύει, πρέπει: 

ί) Να απασχολεί Ελεγκτές που να είναι ικανοί να πι¬ 
στοποιούν και να ελέγχουν επιχειρήσεις γάλακτος και 
γαλακτοκομικών προϊόντων ή να αναθέτει σε τρίτους 
ελεγκτές. 

ϋ) Να διενεργεί τον Έλεγχο Αξιολόγησης στην Επι¬ 
χείρηση κατά τη χρονική περίοδο παραγωγικών δρα¬ 
στηριοτήτων της που αφορούν στα προϊόντα για τα 
οποία αιτείται την απονομή Σήματος. Κατά τη διάρκεια 
του Ελέγχου Αξιολόγησης πρέπει να ελέγχεται το σύ¬ 
νολο των απαιτήσεων του παρόντος Κανονισμού. Ο 
Έλεγχος πρέπει να συμπεριλαμβάνει τις περιφερειακές 
μονάδες ή εγκαταστάσεις της Επιχείρησης με δραστη¬ 
ριότητες σχετικές με τα ελεγχόμενα προϊόντα, καθώς 
και τους αποθηκευτικούς χώρους της Επιχείρησης ή 
άλλων συνεργαζόμενων επιχειρήσεων. Στην τελευταία 
περίπτωση, η Επιχείρηση αναλαμβάνει την ευθύνη της 
τήρησης της ιχνηλασιμότητας των προϊόντων της στη 
συνεργαζόμενη επιχείρηση, καθώς και της αποδοχής 
του ελέγχου από την επιχείρηση αυτή. 

ιϋ) Να διενεργεί Ελέγχους Επιτήρησης στην Επιχείρη¬ 
ση βάσει κριτηρίων ανάλυσης επικινδυνότητας, προκει- 
μένου να διαπιστώνεται η συνεχής τήρηση των σχετικών 
απαιτήσεων και οπωσδήποτε σε περιπτώσεις υπόνοιας, 
καταγγελιών ή μετά από ενημέρωση από άλλες αρχές 
ελέγχου κατά τη διενέργεια ελέγχων της αρμοδιότητας 
τους ή σε οποιαδήποτε άλλη περίπτωση γνωστοποίη¬ 
σης περί μη τήρησης των σχετικών απαιτήσεων. Κάθε 
καταχωρισμένη Επιχείρηση ελέγχεται τουλάχιστον μία 
(1) φορά κάθε πέντε (5) χρόνια. 

ίν) Να προβαίνει κατά τη διεξαγωγή των Ελέγχων, 
σε έλεγχο παραστατικών στοιχείων εμπορίας και δια¬ 
κίνησης προκειμένου να τεκμηριώνει την τήρηση του 
αρχείου της παραγράφου 3 του άρθρου 6 του παρόντος 
Κανονισμού. 

ν) Να μην παρέχει συμβουλευτικές υπηρεσίες στην 
Επιχείρηση. 

νί) Σε περίπτωση καταγραφής μη συμμορφώσεων ως 
προς τις απαιτήσεις του παρόντος Κανονισμού, το χρο¬ 
νικό διάστημα για την αποστολή διορθωτικών ενεργειών 
εκ μέρους της Επιχείρησης και την αποδοχή τους από το 
Φορέα, να μην υπερβαίνει τον ένα (1) μήνα από την ημε¬ 


ρομηνία Ελέγχου, διαφορετικά ο Φορέας, προβαίνει στην 
επιβολή των κυρώσεων που προβλέπονται στην παρ. 1 
του άρθρου 194 του Ν. 4072/2012 όπως ισχύει κάθε φορά. 

νϋ) Να διεξάγει ελέγχους στην αγορά προκειμένου να 
διαπιστωθεί τυχόν παραπλάνηση ή κατάχρηση του Ελλη¬ 
νικού Σήματος και από μη καταχωρισμένες επιχειρήσεις. 

νίϋ) Να διερευνά και να αξιοποιεί τα αποτελέσματα 
ελέγχων που διενεργούν και του αποστέλλουν άλλες 
υπηρεσίες, φορείς και αφορούν σε ενδείξεις κατάχρη¬ 
σης του Ελληνικού Σήματος. 

Αρθρο 12 

Υποχρεώσεις δικαιούχων χρήσης 
του Ελληνικού Σήματος 

1. Οι επιχειρήσεις που δικαιούνται τη χρήση του Ελ¬ 
ληνικού Σήματος πλέον των όσων προβλέπονται στο 
Ν. 4072/2012 όπως κάθε φορά ισχύει, πρέπει: 

ί) Να παρέχουν κάθε πληροφορία που κρίνεται ανα¬ 
γκαία για την εκπλήρωση των υποχρεώσεων του Φορέα 
δυνάμει του παρόντος Κανονισμού. 

ϋ) Να αποδέχονται τους Ελέγχους που προβλέπονται 
στον παρόντα Κανονισμό και να εξασφαλίζουν στους 
Ελεγκτές του Φορέα Απονομής πρόσβαση στις εγκα¬ 
ταστάσεις τους και στις περιφερειακές τους μονάδες. 

ιϋ) Να τηρούν όλα τα αρχεία που προβλέπονται στον 
παρόντα Κανονισμό. 

ίν) Να υλοποιούν κατάλληλες διορθωτικές ενέργειες 
στην περίπτωση καταγραφής μη συμμορφώσεων ως 
προς τις απαιτήσεις του παρόντος Κανονισμού. 

ν) Να γνωστοποιούν στο Φορέα κάθε μεταβολή στη 
δομή ή/και τη λειτουργία τους, το νομικό και ιδιοκτησιακό 
καθεστώς, τις υπεργολαβίες, τις συσκευασίες, τις ετικέ¬ 
τες κ.λπ. που σχετίζονται με τα προϊόντα στα οποία έχει 
απονεμηθεί το Ελληνικό Σήμα. Η σχετική γνωστοποίηση 
υποβάλλεται εγγράφως εντός τριάντα (30) εργάσιμων 
ημερών από την έναρξη εφαρμογής της μεταβολής. 

νί) Να διακόπτουν άμεσα κάθε χρήση του Ελληνικού Σήμα¬ 
τος στην περίπτωση ανάκλησης του δικαιώματος χρήσης του. 

νϋ) Να τηρούν τους όρους της Σύμβασης που υπογρά¬ 
φουν με το Φορέα Απονομής. 

Αρθρο 13 

Όροι για τη χρήση του Ελληνικού Σήματος 

1. Το Ελληνικό Σήμα χρησιμοποιείται στη μορφή που 
έχει εγκριθεί με σχετική απόφαση του Υπουργού Ανά¬ 
πτυξης και Ανταγωνιστικότητας. 

2. Το Ελληνικό Σήμα πρέπει να τοποθετείται επί των: 
ί) μέσων συσκευασίας των προσυσκευασμένων προϊόντων 
ϋ) μονάδων παραγωγής (κεφάλι, βαρέλι, δοχείο κλπ.) των 

τυροκομικών προϊόντων που διατίθενται στην κατανάλωση 
ϋί) αυτόματων πωλητών χύμα θερμικά επεξεργασμένου 
γάλακτος προς πόση. 

3. Υπόχρεη για την αναγραφή του Ελληνικού Σήματος 
είναι η Επιχείρηση στην οποία έχει απονεμηθεί το Ελ¬ 
ληνικό Σήμα και διαθέτει τα προϊόντα της στην αγορά. 

Άρθρο 14 

Κυρώσεις - Ανάκληση δικαιώματος χρήσης 
Ελληνικού Σήματος 

Ο Φορέας Απονομής δύναται να επιβάλλει τις κυρώ¬ 
σεις που προβλέπονται στις παρ. 1 και 2 του άρθρου 
194 του Ν.4072/2012, όπως ισχύει κάθε φορά. 

Αρθρο 15 

Ενστάσεις 

Κατά των αποφάσεων του Φορέα Απονομής που αφο¬ 
ρούν την απονομή, διαγραφή, καθώς και την επιβολή 
κυρώσεων μπορεί να ασκηθεί ένσταση ενώπιον την Επι¬ 
τροπής Ελληνικού Σήματος (ΕΕΣ) όπως προβλέπεται 
στο άρθρο 195 του Ν. 4072/2012, όπως ισχύει κάθε φορά. 

Άρθρο 16 

Τέλος χρήσης Ελληνικού Σήματος 

1. Για την απονομή και τη χρήση του Ελληνικού Σή¬ 
ματος, η Επιχείρηση καταβάλλει στο Φορέα Απονομής, 
κατ’ έτος και ανά προϊόν, τέλος χρήσης του Ελληνικού 
Σήματος, όπως προβλέπεται στο Ν. 4072/2012 με τις 
τυχόν τροποποιήσεις του. 

2. Το τέλος χρήσης ανέρχεται στο ποσό των πενή¬ 
ντα (50) ευρώ κατ’ έτος για ένα καταχωρημένο στο 
Μητρώο προϊόν της Επιχείρησης. Γ ια κάθε επιπλέον 
προϊόν της ιδίας Επιχείρησης, το τέλος μειώνεται 
κατά πέντε (5) ευρώ, μέχρι το ποσό των είκοσι (20) 
ευρώ κατ’ ελάχιστον. Τα παραπάνω τέλη συμπεριλαμ¬ 
βάνουν το Φ.Π.Α. 

3. Το τέλος καταβάλλεται πριν την καταχώρηση κάθε 
προϊόντος της Επιχείρησης στο Μητρώο. Γ ια κάθε επιπλέον 
έτος χρήσης του Ελληνικού Σήματος, το τέλος καταβάλλε¬ 
ται εντός του πρώτου διμήνου του ημερολογιακού έτους. 

4. Το τέλος χρήσης καταβάλλεται σε λογαριασμό του 
ΕΛΓΟ-ΔΗΜΗΤΡΑ Τράπεζα Πειραιώς (πρώην Α.Τ.Ε.) με 
αναγραφή επί του αποδεικτικού κατάθεσης της επω¬ 
νυμίας της Επιχείρησης και της αιτιολόγησης «Τέλος 
χρήσης Ελληνικού Σήματος». 

6. Η μη έγκαιρη εκπλήρωση των οικονομικών υποχρε¬ 
ώσεων της Επιχείρησης, επιφέρει την ανάκληση του 
δικαιώματος χρήσης του Ελληνικού Σήματος. 

7. Σε περίπτωση ανάκλησης του δικαιώματος χρήσης 
του Ελληνικού Σήματος, πραγματοποιείται εκκαθάρι¬ 
ση των οικονομικών υποχρεώσεων αυτού, με βάση τα 
δωδεκατημόρια των τελών χρήσης. Τυχόν πιστωτικό ή 
χρεωστικό υπόλοιπο βαρύνει τον ΕΛΓΟ-ΔΗΜΗΤΡΑ ή την 
Επιχείρηση, αντίστοιχα. 

Αρθρο 17 
Αναθεωρήσεις 

Ο παρών Κανονισμός δύναται να αναθεωρείται με 
κοινή απόφαση των Υπουργών Ανάπτυξης και Ανταγω¬ 
νιστικότητας και Αγροτικής Ανάπτυξης και Τροφίμων, 
κατόπιν σχετικής εισήγησης της Επιτροπής Ελληνικού 
Σήματος. 

Αρθρο 18 

Δημοσίευση Αποφάσεων 

Ο παρών Κανονισμός αναρτάται στην ιστοσελίδα της 
Γ ενικής Γ ραμματείας Εμπορίου (νννννν.ςοβ-θον-Ο * 1 ·) και του 
ΕΛ.Γ.Ο.-ΔΗΜΗΤΡΑ (\Λ/\Λ/\Λ/.βΐ90.ς)ΐ·). 

Αρθρο 19 
Έναρξη Ισχύος 

1. Ο παρών Κανονισμός να δημοσιευθεί στην Εφημε¬ 
ρίδα της Κυβερνήσεως. 

2. Η ισχύς του παρόντος Κανονισμού, αρχίζει από την 
ημερομηνία δημοσίευσής του στην Εφημερίδα της Κυ¬ 
βερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μάΐου 2014 

ΟΙ ΥΠΟΥΡΓΟΙ 

ΥΦΥΠ. ΑΝΑΠΤΥΞΗΣ ΑΝΑΠΛΗΡΩΤΗΣ ΥΠΟΥΡΓΟΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΑΘΑΝΑΣΙΟΣ ΣΚΟΡΔΑΣ ΘΕΟΦΙΛΟΣ ΛΕΟΝΤΑΡΙΔΗΣ 
-♦- 

Αριθμ. Δ4Β-ΟΙΚ. 18011/2558 (3) 

Χορήγηση αδείας για χρήση ερυθρού φωτός (φάρου) σε 
ένα (1) Φ.Ι.Χ. ως όχημα άμεσης ανάγκης της Εθελο¬ 
ντικής Διασωστικής Ομάδας Πτολεμαΐδας (Ε.Δ.Ο.Π.) 
με αριθμ. κυκλ. ΥΕΕ-8776. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις της παρ. 1 του άρθρου 44 του ν. 2696/ 
99 (ΦΕΚ Α' 57)/23-3-1999 «Κύρωση του Κώδικα Οδικής 
Κυκλοφορίας» όπως τροποποιήθηκε με το άρθρο 41 
παρ. 1 του ν. 3542/2007 (ΦΕΚ Α'50) και ισχύει. 

2. Το π.δ. 119/2013 (ΑΊ53) «Διορισμός Αντιπρόεδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

3. Της υπ’ αριθμ. 1135/8-7-2013 απόφαση του Πρωθυ¬ 
πουργού και του υπουργού Υποδομών, Μεταφορών και 
Δικτύων «Διορισμός Γ ενικού Γ ραμματέα του Υπουργείου 
Υποδομών, Μεταφορών και Δικτύων». 

4. Της υπ’ αριθμ. 329/3-7-2013 «Ανάθεση αρμοδιοτήτων 
στον Υφυπουργό Υποδομών, Μεταφορών και Δικτύων 
Μιχαήλ Παπαδόπουλο (Β' 1655), όπως αυτή ισχύει. 

5. Το υπ’ αριθμ. 17/18-3-2014, έγγραφο του σωματείου 
«Εθελοντική Διασωστική Ομάδα Πτολεμαΐδας» 

6. Το γεγονός ότι από την εφαρμογή της παρούσας 
απόφασης δεν προκαλείται επιπλέον δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε την χρήση ερυθρού φωτός (φάρου, φως 
που αναβοσβήνει) στο όχημα της Εθελοντικής Διασω- 
στικής Ομάδας Πτολεμαΐδας (Ε.Δ.Ο.Π.) με αριθμ. κυκλ. 
ΎΕΕ-8776, σύμφωνα με το άρθρο 44 του Κ.Ο.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μόΐου 2014 

ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 
-♦- 

Αριθμ. απόφ. 106/6/23.5.2014 (4) 

Προσδιορισμός των προϋποθέσεων που πρέπει να πλη¬ 
ρούν ανεξάρτητα εξειδικευμένα εργαστήρια ή οργα¬ 
νισμοί πιστοποίησης, προκειμένου οι πιστοποιήσεις 
τους να γίνονται δεκτές από την Ε.Ε.Ε.Π. 

Η ΕΠΙΤΡΟΠΗ ΕΠΟΠΤΕΙΑΣ ΚΑΙ ΕΛΕΓΧΟΥ ΠΑΙΓΝΙΩΝ 
(Ε.Ε.Ε.Π.) 

Έχοντας υπόψη: 

1. Τις διατάξεις των άρθρων 16 έως και 23 του ν. 3229/ 
2004 (Α 38), των άρθρων 25 έως και 54 του ν. 4002/2011 
(Α 180), όπως αυτές συμπληρώθηκαν και τροποποιή¬ 
θηκαν με τις διατάξεις των παραγράφων 10 έως και 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19877 


26 του άρθρου 7 του ν. 4038/2012 (Α 14), τις διατάξεις 
των άρθρων 22 έως και 24 του ν. 4141/2013 (Α 81), τις 
διατάξεις του άρθρου 74 του ν. 4170/2013 (Α 163), τις 
διατάξεις του άρθρου 106 του ν. 4209/2013 (Α 253), τις 
διατάξεις των άρθρων 34 και 35 του ν. 4223/2013 (Α 287), 
τις διατάξεις του άρθρου 173 του ν.4261/2014 (Α107) και 
συμπληρωματικά τις διατάξεις του ν. 3051/2002 (Α 220), 

2. Τις διατάξεις της περίπτωσης 30 της παραγράφου 
3 του άρθρου 29 του ν. 4002/2011 (Α 180), όπως τροπο¬ 
ποιήθηκε και ισχύει, 

3. Τη με αριθμό 55906/1673/20.12.2011 (Υ.Ο.Δ.Δ. 444) 
απόφαση του Υπουργού Οικονομικών, με τίτλο «Συγκρό¬ 
τηση της Επιτροπής Εποπτείας και Ελέγχου Παιγνί- 
ων (Ε.Ε.Ε.Π.)», όπως τροποποιήθηκε με τις με αριθμούς 
07/590/13.09.2013 (Υ.Ο.Δ.Δ. 451) και ΓΔΟΠ 0000031 ΕΞ 
2014 (Υ.Ο.Δ.Δ. 24) αποφάσεις του Υπουργού Οικονομικών 
και ισχύει, 

4. Τη με αριθ. 56660/1679/22.12.2011 (Β 2910) κοινή από¬ 
φαση Υπουργών Οικονομικών - Πολιτισμού και Τουρι¬ 
σμού, με τίτλο «Πιστοποίηση έναρξης λειτουργίας της 
Επιτροπής Εποπτείας και Ελέγχου Παιγνίων (Ε.Ε.Ε.Π.)», 

5. Την από 23.5.2014 Εισήγηση της Υπηρεσίας, 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του προϋπολογισμού της 
Ε.Ε.Ε.Π., αποφασίζουμε: 

Την έκδοση της απόφασης αυτής σχετικά με την ανα¬ 
γνώριση των πιστοποιήσεων ανεξάρτητων εξειδικευμέ- 
νων εργαστηρίων ή οργανισμών πιστοποίησης, ως εξής: 

Αρθρο μόνο 

Η Ε.Ε.Ε.Π. δέχεται τις πιστοποιήσεις ανεξάρτητων εξει- 
δικευμένων εργαστηρίων ή οργανισμών πιστοποίησης 
διαπιστευμένων, σύμφωνα με τα ισχύοντα ευρωπαϊκά ή/ 
και διεθνή πρότυπα, από την ανώνυμη εταιρεία Εθνικό 


Σύστημα Διαπίστευσης Α.Ε. (Ε.ΣΥ.Δ.) ή από φορείς δια¬ 
πίστευσης άλλων χωρών, με τους οποίους η Ε.ΣΥ.Δ. Α.Ε. 
έχει υπογράψει συμφωνία αμοιβαίας αναγνώρισης. Η 
διαπίστευση πρέπει να καλύπτει το πεδίο των σχετικών 
με την εκάστοτε πιστοποίηση τεχνικών προδιαγραφών 
ή/και τεχνικών και λειτουργικών απαιτήσεων που περι¬ 
λαμβάνονται στους Κανονισμούς της Ε.Ε.Ε.Π.. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΕΥΓΕΝΙΟΣ ΓΙΑΝΝΑΚΑΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

- , , ( 5 ) 

Στην υπ’ αριθμ. 44414/10-10-2013 Περίληψη απόφασης 
του Υφυπουργού Ανάπτυξης και Ανταγωνιστικότητας 
που δημοσιεύτηκε στο ΦΕΚ 2649/17-10-2013 (τεύχος Δεύ¬ 
τερο) στη σελίδα 39638, στην Β' στήλη στον 2ο στίχο 
εκ των άνω διορθώνεται: 

από το εσφαλμένο «Το ύψος του τραπεζικού δανείου 
ανέρχεται στο ποσό των εκατόν πέντε χιλιάδων ευρώ 
(105.000,00€), που αποτελεί ποσοστό 25,00% του συνο¬ 
λικού κόστους της ενισχυόμενης επένδυσης» 

στο ορθόν «Το ύψος του τραπεζικού δανείου ανέρ¬ 
χεται στο ποσό των εκατόν πέντε χιλιάδων ευρώ 
(105.000,00€), που αποτελεί ποσοστό 35,00% του συ¬ 
νολικού κόστους της ενισχυόμενης επένδυσης». 

(Από το Υπουργείο Ανάπτυξης 
και Ανταγωνιστικότητας) 





19878 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοτη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ;//νννννν.βί.9Γ - β-πιαΝ; ννβόπΐ3δί6Γ.6ί@β1.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 4320406 1 40008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
















































































